id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id ms nl id id pl id id id id id id id en id id ms ms id ms id id id id id id id id id ms id ms id ms ms id id id id id id ms ms id ms ms en ms id ms ms en ms ms id nl id ms id id ms ms en ms en en su ms eo sl id id ms ms ms ms id id id ja id id ms ms id id id en ms ms en en en ms en en en en id id id id id en id id jv ms id id it es id id en id ms ms ms ms ms ms
Resepi Overnight Oat Untuk Anda Yang Ingin Diet, Ini 7 Kebaikannya!
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Selain Untuk Diet, Ini 7 Kebaikan Overnight Oat! Ada Juga Resipi Untuk Dicuba!
Ditulis oleh Asyikin Md Isa Disemak pada 21/04/2022
Disemak secara perubatan oleh Panel Perubatan Hello Doktor
Orang kata makan overnight oat ini bagus untuk kesihatan, tetapi apakah manfaatnya, ya? Kalau ingin tahu, bacalah artikel ini. Hello Doktor ada selitkan resepi overnight oat yang boleh anda cuba, sedap dan berkhasiat!
Untuk mendapatkan lebih banyak info tentang Pemakanan Sihat, sila dapatkannya di sini.
Resepi overnight oat, sarapan pagi berkhasiat
Anda sering berdepan situasi kelam kabut pada waktu pagi kerana perlu bersiap untuk pergi kerja sehingga terlupa untuk bersarapan pagi?
Bagaimana jika ada sarapan pagi sihat dan sedap tersedia menunggu untuk dimakan setiap hari? Kedengaran menyeronokkan, kan?
Jangan risau, ia bukanlah angan semata-mata. Sebaliknya ia boleh menjadi realiti dengan overnight oat.
Oat yang direndam semalaman, biasanya dalam susu atau yogurt, ditambah buah-buahan segar dan kering, biji chia, kacang serta bahan berkhasiat lain menjadikan ia hidangan yang sangat sihat.
Manfaat kesihatan overnight oat
Sebelum dikongsikan resepi overnight oat yang boleh anda cuba, jom kita ketahui apakah antara kebaikan pengambilan hidangan oat ini kepada kesihatan.
1# Mengurangkan diabetes jenis 2
Oat adalah protein berasaskan tumbuhan yang mengandungi sifat antidiabetik.
Diabetes jenis 2 adalah keadaan di mana individu mempunyai paras glukosa darah berlebihan dalam buah pinggang. Kesannya proses penapisan sisa menjadi tidak berkesan.
Ia tinggi serat dan rendah indeks glisemik (GI), pengambilan oat membantu meningkatkan fungsi buah pinggang, sekali gus dapat mengawal paras gula dalam darah.
2# Mencegah penyakit jantung
Oat terdiri daripada serat yang dikenali sebagai beta glucan – terbukti dapat mengurangkan tahap peredaran kolesterol dalam darah dengan meningkatkan perkumuhan hempedu.
Oat juga kaya dengan antioksidan dan apabila digabungkan dengan vitamin C – ia membantu menghalang pengoksidaan LDL – punca masalah serangan jantung, strok, kerosakan tisu dan keradangan arteri.
Resepi overnight oat 3# Penurunan berat badan
Bagi mereka yang ingin mengurangkan berat, overnight oat adalah pilihan terbaik kerana ia rendah kalori tetapi tetap mengenyangkan kerana kehadiran beta-glukan. Keadaan ini akan menghalang anda makan secara berlebihan.
Beta-glukan juga menggalakkan pembebasan hormon peptida yang dihasilkan dalam usus sebagai tindak balas kepada makanan dan boleh mengurangkan jumlah pengambilan kalori harian.
Oleh sebab oat mengandungi serat tidak larut, ia membantu pergerakan usus. Kesannya risiko untuk mengalami sembelit dapat dikurangkan. Jadi pastikan anda mengambil oat dalam hidangan sarapan pagi.
Overnight oat resepi 5# Meningkatkan fungsi otak
Oat terdiri daripada karbohidrat yang kemudian bertukar menjadi glukosa – bahan api untuk otak.
Kaya dengan serat bersama GI rendah, oat terurai dengan perlahan tanpa meningkatkan paras glukosa darah dan membolehkan otak mendapat manfaatnya untuk jangka masa lebih lama.
6# Percepatkan pertumbuhan rambut
Oat dilengkapi dengan pelbagai nutrien seperti asid lemak omega-3, zat besi, serat, asid lemak tak tepu dan zink – mineral yang diperlukan rambut.
Zat besi dalam oat bagus untuk rambut kerana ia membantu dalam mengawal pertumbuhan rambut yang normal.
Sumber biotin dalam rambut pula berkesan melawan masalah seperti kekeringan dan penipisan rambut. Ia juga membantu mencegah alopecia – keadaan di mana folikel rambut sihat menjadi rosak disebabkan sistem imun.
Overnight oat resepi 7# Meningkatkan imuniti
Dalam fasa endemik ini, kita masih belum selamat daripada jangkitan COVID-19. Meningkatkan tahap imuniti badan antara perkara penting yang harus diutamakan pada masa kini.
Kehadiran beta-glukan dalam oat membantu meningkatkan aktiviti sel darah putih (WBC) dalam badan yang bertanggungjawab untuk melindungi diri daripada sebarang jenis penyakit.
Beta-glukan juga dapat menjadi antibiotik lebih berkesan dan mempercepatkan proses penyembuhan luka.
Kandungan zink dan selenium dalam oat juga memainkan peranan penting dalam memerangi jangkitan.
Sudah bersedia untuk mengetahui apakah resepi overnight oat yang boleh dicuba?
Resipi untuk menghasilkan overnight oat ini, tidaklah rumit. Bahkan ia sebenarnya boleh dihasilkan mengikut cita rasa individu.
Tetapi sebagai panduan bagi mereka yang pertama kali ingin mencuba makanan ini, berikut dikongsikan 2 resipi.
Overnight oat dengan kacang
4-5 sudu besar rolled oat
100ml susu rendah lemak atau susu segar dalam kotak
1 sudu kecil sirap coklat Hershey
1 sudu kecil biji chia
1 sudu besar biji kuaci atau biji labu
1 sudu besar kacang hazel
1 sudu besar yogurt Greek
Masukkan semua bahan dalam bekas bertutup yang bersesuaian.
Biarkan dalam peti sejuk semalaman atau paling minimum 5 jam.
Resepi overnight oat Strawberry Cheesecake
4-5 sudu besar rolled oat
100ml susu badam tanpa gula
1 ½ sudu besar sudu madu
½ cawan buah strawberi – dihiris
½ sudu kecil ekstrak vanila
1 sudu besar kacang badam – dicincang
Campurkan semua bahan – kecuali kacang badam – dalam bekas bertutup yang bersesuaian.
Sejukkan dalam peti sejuk minimum 4 jam. Lebih sedap jika dibiarkan semalaman.
Sebelum dimakan, taburkan kacang badam.
Olah mengikut cita rasa
Penulis juga rajin membuat overnight oat. Tetapi resipi olahan penulis ringkas dengan hanya menggunakan susu berperisa coklat, rolled oat, biji chia dan hirisan kacang walnut.
Sebenarnya resepi overnight oat ini boleh diolah sendiri. Tidak ada peraturan bahan wajib yang perlu digunakan, sebaliknya mengikut cita rasa anda tersendiri.
Buat mereka yang ingin menjaga kesihatan dan berat badan, apa kata anda amalkan overnight oat ini. Selamat mencuba!
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Hello Health Group tidak menawarkan nasihat perubatan, diagnosis atau rawatan.
Quick Answer: What Are The Health Benefits Of Overnight Oats. https://bikehike.org/what-are-the-health-benefits-of-overnight-oats/, Accessed on April 15, 2022
Prasad Rasane, Alok Jha,corresponding author Latha Sabikhi, Arvind Kumar, and V. S. Unnikrishnan (2015). Nutritional advantages of oats and opportunities for its processing as value added foods – a review. https://www.ncbi.nlm.nih.gov/pmc/articles/PMC4325078/, Accessed on April 15, 2022
5 Reasons Soaked Oats are a Must-Try! https://www.onegreenplanet.org/vegan-food/reasons-raw-soaked-oats-are-a-must-try/, Accessed on April 15, 2022
6 Resipi Overnight Oats Ni Boleh Buat Anda Kenyang, Kurangkan Berat Badan & Kawal Kolesterol. https://www.rasa.my/jom-sarapan-cara-sihat-overnight-oats-ni-buat-anda-kenyang-kurangkan-berat-badan-kawal-kolesterol/, Accessed on April 15, 2022
How to Make Extraordinary Oats Overnight. https://health.clevelandclinic.org/how-to-make-extraordinary-oats-overnight-infographic/, Accessed on April 15, 2022
5 Irresistible Overnight Oats Recipes. https://www.goodnet.org/articles/5-irresistible-overnight-oats-recipes,
Easy Overnight Oats. https://feelgoodfoodie.net/recipe/overnight-oats/,  Accessed on April 15, 2022
Nak Kurus? Jangan Skip Sarapan Pagi Ya! Pakar Kongsi 4 Resipi Ini Bantu Anda Kenyang Lama
Cuba 10 Resipi Kudapan Rendah Karbo Ini Sekarang, Khusus Untuk Pengamal Diet Atkins
Ditulis oleh Asyikin Md Isa Disemak pada 21/04/2022
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.